stanford-oval/wikipedia huggingface dataset:
HMS Hydra (J275)
Palvelus

Alus liitettiin 20. helmikuuta 1943 Rosythin alaisuudessa toimivaan 18. miinanraivaajalaivueeseen, joka siirrettiin toukokuussa Noreen. Alus raivasi vuoden 1943 laivueen mukana miinoja Pohjanmerellä sekä suojasi 1943-1944 Jäämeren saattueita kuten JW55B ja JW57 Kuolaan.
Alus osallistui 6. kesäkuuta 1944 Normandian maihinnousuun operaatio Neptunessa. Alus osui miinaan 10. marraskuuta 1944 Ostendin sataman suulla ja hinattiin Sheernessiin, jossa se todettiin korjauskelvottomaksi. Alus myytiin romutettavaksi Graysiin Essexiin T. W. Wardille, jonne se saapui 28. lokakuuta 1944. Alus romutettiin 1947 Graysissä.
Helgøyn kirkko

| Helgøyn kirkko Helgøy kirke |
| --- | --- |

Sijainti:  Kalsa, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1742
Materiaali:  puu
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Helgøyn kirkko (norj. Helgøy kirke) on Kalsan kunnassa Norjassa sijaitseva puinen pitkäkirkko vuodelta 1742.
Aiheesta muualla

Kuvia tai muita tiedostoja aiheesta Helgøyn kirkko Wikimedia Commonsissa
Helgolandin lintuasema

Helgolandin saaret lintuperspektiivistä nähtyinä.
Helgolandin lintuasema (Vogelwarte Helgoland) sijaitsee Saksalle kuuluvilla Helgolandin saarilla Pohjanmeren kaakkoisosassa.
Helgolandin lintuasema on eräs maailman arvostetuimmista ja perinteikkäimmistä lintuasemista. Sen toiminta alkoi, kun saksalainen lintutieteilijä ja taidemaalari Heinrich Gätke muutti asumaan Helgolandin pääsaarelle vuonna 1841 ja ryhtyi tutkimaan lintuja 1843. Hän keräsi lintuja sekä tieteen että taiteen tarpeisiin ja asui saarella noin 60 vuotta. Vuonna 1891 hän julkaisi tutkimuksistaan kirjan Die Vogelwarte Helgoland, joka käännettiin englanniksi 1895. Ensimmäisen modernin lintuaseman rakennutti Hugo Weigold 1910, ja hän aloitti laajamittaisen lintujen rengastustoiminnan rakentamalla suuren rysän, niin sanotun helgolandrysän.
Vuonna 1991 lintuaseman toimintaa ryhtyi kehittämään ja ylläpitämään Ornithologische Arbeitsgemeinschaft Helgoland e.V. Asemalla tutkitaan pääasiassa lintujen muuttoa, sekä näkyvää muuttoa että rengastuksen avulla saatavaa tietoa muuttamisesta. Saarella on tavattu yli 400 lintulajia. Yhdistys julkaisee vuosiraportin.
Aiheesta muualla

Kuvia tai muita tiedostoja aiheesta Helgolandin lintuasema Wikimedia Commonsissa
OAG Helgolandin kotisivu (Arkistoitu – Internet Archive) (englanniksi, saksaksi)
Institut für Vogelforschung ”Vogelwarte Helgoland” (saksaksi)
Linkki sivulle, josta pääsee lukemaan Gätken teoksen (Archive.org) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Helgolandrysä liettualaisella Ventės ragasin lintuasemalla.
Käännös suomeksi
Hallila (Myrskylä)

Hallila (ruots. Skomarböle) on kylä Myrskylän kunnan eteläosassa, Lahdesta Myrskylän kautta  Koskenkylään johtavan seututie-167:n varrella, Se on maanmittauslaitoksen kiinteistörekisterissä Myrskylän kunnan toinen maarekisterikylä 504 (Myrskylän kunta) - 402 (Hallila) kaikkiaan seitsemästä maarekisterikylästä.
Hallilassa on mm. Puharin mansikkaluomumaatila , Hallilan hevostila.  Hallilaan kuuluu myös Humalakosken kylä.   Hallilan Skånkärretissä ja Virmossenilla on kummallakin alueellan kaksi kivikautista asuinpaikkaa.
Hallilassa kylätoimintaa harjoittaa Hallilan kyläseura.
Muuta

Hallilassa on liikenne- ja viestintäviraston maantiekamera, mikä on asennettu 26. lokakuuta 2009.
Grace Slick

| Grace Slick |
| --- | --- |
 Slick noin vuonna 1967
Henkilötiedot
Syntynyt: 30. lokakuuta 1939 (ikä 84) Highland Park, Illinois, Yhdysvallat
Ammatti:  laulaja-lauluntekijä
Muusikko
Laulukielet:  englanti
Aktiivisena:  noin 1965–1989
Tyylilajit:  psykedeelinen rock, pop
Soittimet:  piano 
Yhtyeet:  The Great Society, Jefferson Airplane, Jefferson Starship, Starship
Levy-yhtiöt:  RCA
Aiheesta muualla
Kotisivut
  [ Muokkaa Wikidatassa ] [ ohje ]  
Grace Barnett Slick (o.s. Wing, s. 30. lokakuuta 1939 Highland Park, Illinois, Yhdysvallat) on yhdysvaltalainen rocklaulaja ja lauluntekijä. Hän lauloi vuosien 1965 ja 1989 välillä yhtyeissä The Great Society, Jefferson Airplane, Jefferson Starship ja Starship.
Elämäkerta > Varhainen elämä

Grace Barnett Wing syntyi 30. lokakuuta 1939 Highland Parkissa, Chicagon esikaupungissa, varakkaaseen perheeseen. Hän varttui Palo Altossa, Kaliforniassa. Hänen isänsä Ivan oli investointipankkiiri ja äitinsä Virginia entinen näyttelijä ja laulaja. Suvun sukunimi oli alun perin norjalainen Vinje. Lapsena Slick ihannoi joitakin esiintyjiä, kuten näyttelijä Betty Grablea. Hän piti myös lastenkirjojen, kuten Robin Hoodin, Liisan seikkailut ihmemaassa ja Lumikin, hahmoista, joita hän myös usein esitti ja joiksi hän pukeutui.
Koulussa Slick piti kuvataiteen ja englannin kielen tunneista. Teini-ikäisenä hänet tunnettiin sarkastisesta huumoristaan. Lukion jälkeen Grace kävi vuosina 1957–1958 Finch Collegea New Yorkissa ja 1958–1959 Miamin yliopistoa, josta hän valmistui taidelinjalta. Valmistuttuaan hän teki sekalaisia töitä ja kävi koelauluissa. Vuosina 1960–1963 Slick työskenteli mallina I. Magninin tavaratalossa. Hän meni naimisiin elokuvaopiskelija Gerald ”Jerry” Slickin kanssa vuonna 1961.
Elämäkerta > Musiikkiura

Nähtyään vuonna 1965 Jefferson Airplane -yhtyeen esiintymisen San Franciscossa Slick perusti miehensä Jerry Slickin ja tämän veljen kanssa yhtyeen The Great Society. Yhtye julkaisi singlen ”Somebody to Love” (1966) mutta hajosi pian sen jälkeen. Columbia Records julkaisi myöhemmin yhtyeen keikoista kaksi albumia.
Great Societyn hajoamisen jälkeen Slickiä pyydettiin Jefferson Airplanen laulusolistiksi Signe Andersonin tilalle. Slick tuli yhtyeeseen, kun se alkoi äänittää toista albumiaan Surrealistic Pillow. Slick laulaa albumilla edellisen yhtyeensä kappaleen ”Somebody to Love” ja itse tekemänsä laulun ”White Rabbit”, joka yhdistää huumeiden käytön ja Liisan seikkailut ihmemaassa. Kummastakin kappaleesta, kuten myös albumista, tuli top-10-hittejä vuonna 1967.
19. lokakuuta 1969 esiintyessään The Dick Cavett Show’ssa Slickistä tuli ensimmäinen, joka sanoi sanan ”vittu” (engl. fuck) Yhdysvaltain televisiossa.
Voimakasäänisestä Grace Slickistä tuli Jefferson Airplanen saaman huomion polttopiste, ja hän lauloi kaikkiaan kahdeksalla yhtyeen albumilla vuoteen 1973 saakka. Slick teki myös albumin Sunfighter (1971) Airplane-kitaristi Paul Kantnerin kanssa sekä albumin Baron Von Tollbooth & the Chrome Nun (1973) Kantnerin ja David Freibergin kanssa. Slickin ensimmäinen sooloalbumi Manhole julkaistiin 1974.
Jefferson Airplane hajosi vuonna 1972. Kantner ja Slick perustivat sen pohjalta yhtyeen Jefferson Starship, jonka esikoisalbumi Dragon Fly ilmestyi vuonna 1974. Yhtye menestyi listoilla hyvin 1970-luvulla. Slick jätti yhtyeen väliaikaisesti ja julkaisi sooloalbumit Dreams (1980) ja Welcome to the Wrecking Ball! (1981). Sen jälkeen hän palasi yhtyeeseen sen seuraaville albumeille. Slickin neljäs sooloalbumi Software julkaistiin vuonna 1984. Slick jätti Starshipiksi nimensä lyhentäneen yhtyeen lopullisesti vuonna 1988. Vuonna 1989 Jefferson Airplane koottiin uudelleen, ja yhtye teki kiertueen ja albumin.
Slick jätti esiintymiset 1990-luvulla. Hän pääsi Rock and Roll Hall of Fameen vuonna 1996 ja julkaisi omaelämäkertansa Somebody to Love? vuonna 1998. Slickin urasta julkaistiin kokoelma-albumi The Best of Grace Slick vuonna 1999. Vuonna 2010 Slick julkaisi kappaleen ”The Edge of Madness” auttaakseen kalastajia, joiden työtä Meksikonlahden öljyonnettomuus vaikeutti. Slick teki singlen Michelle Mangionen kanssa, ja sillä esiintyy yli 20 muusikkoa.
Elämäkerta > Yksityiselämä

Grace Slickin ensimmäinen aviomies oli Jerry Slick, jonka kanssa hän meni naimisiin vuonna 1961. Grace on myöhemmin kuvaillut avioliittoa intohimottomaksi. Liitto oli ohi vuonna 1967, ja avioero astui voimaan vuonna 1971. Slick sai kitaristi Paul Kantnerin kanssa vuonna 1971 tyttären nimeltä China. Slick joi noihin aikoihin runsaasti ja ajoi humalassa hengenvaarallisen autokolarin toukokuussa 1971. Slick meni vuonna 1976 naimisiin valaistusohjaaja Skip Johnsonin kanssa. He erosivat vuonna 1994.
Musiikkiuransa jälkeen Slick on omistautunut maalaamiselle. Hän on esimerkiksi maalannut muotokuvia vanhoista muusikkoystävistään.
Vuonna 2017 Slick myönsi Chick-fil-A-pikaruokalaketjulle luvan käyttää Jefferson Starshipin kappaletta ”Nothing’s Gonna Stop Us Now” televisiomainoksessa, mutta koska hän on eri mieltä Chick-fil-A:n mielipiteestä koskien samaa sukupuolta olevien avioliittoa, hän päätti antaa kaikki sopimuksesta saadut rahat Lambda Legal -järjestölle, joka edesauttaa HLBT-ihmisten kansalaisoikeuksia ja kaikkia, joilla on HIV.
Diskografia > Soololevyt

Manhole (1974)
Dreams (1980)
Welcome to the Wrecking Ball! (1981)
Software (1984)
Aiheesta muualla

Kuvia tai muita tiedostoja aiheesta Grace Slick Wikimedia Commonsissa
Slick vuonna 1976
Slick vuonna 2008
Helgolandrysä

Ventės ragasin lintuaseman helgolandrysä.
Pienikokoinen helgolandrysä englantilaisella Hilbren saarella.
Helgolandrysä on lintujen pyydystämiseksi rengastamista varten rakennettu suurikokoinen rakennelma.
Helgolandrysiä on monen kokoisia, suurimpien ollessa 30 metriä pitkiä ja 15 metriä korkeita. Rysän runko on rakennettu metalli- tai puupylväistä, joiden varaan on vaijerien avulla pingotettu vahva muoviverkko. Rysän paikka on valittu siten, että mahdollisimman paljon muuttavia lintuja lentää sen tuntumassa. Tällaisia paikkoja ovat eristyneiden saarten (esimerkiksi Signilskär, Helgoland) pesaikot tai metsiköt tai rannikoiden johtolinjat ja niemet (esimerkiksi Viron Kabli, Liettuan Ventės ragas). Rysässä on laaja nielu, joka on suunnattu siten, että linnut lentävät sitä kohti. Joillakin lintuasemilla käytetään houkuttimia tai pelottimia, että ylilentävät parvet saadaan pudottamaan korkeutta. Rysän perällä on suppilo, johon linnut kerääntyvät, ja josta ne poimitaan rengastettavaksi.
Helgolandrysän kehitteli saksalainen Hugo Weigold työskennellessään Helgolandissa 1910. Rysiä on käytössä useilla lintuasemilla.
Aiheesta muualla

Kuvia Kablin rysästä
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Helgön buddha

Helgön buddha
Helgön buddha (ruots. Helgö-buddhan) on pieni Buddha-patsas, joka löydettiin viikinkiaikaisen kauppapaikan kaivauksilta Helgön saarelta Ekeröstä. Buddha löydettiin kaivauksissa, jotka pidettiin vuosina 1954–1956. Samasta paikasta löytyivät mm. irlantilainen piispansauva ja pronssikauha itäisen Välimeren alueelta. Nykyään löydöt ovat esillä historiallisessa museossa Tukholmassa.
Alkuperä ja ulkonäkö

Patsaan on arveltu olevan pohjoisintialaista alkuperää 700-luvulta. Ruotsiin sen on arvioitu päätyneen vuoden 800 jälkeen. Se on mahdollisesti peräisin Swatin laaksosta, mutta tarkasta sijainnista ei ole varmuutta.
Patsas on tehty pronssista. Se esittää jalat ristissä lootuksen kukan päällä istuvaa Buddhaa. Sen vasen käsi kurkottaa hieman eteenpäin. Kasvot ovat yksityiskohtaiset ja silmät, kulmakarvat ja suu olivat maalattuja. Otsassa on kolmatta silmää symboloiva urna-piste. Patsaan takapuolella on reikiä. Löytöhetkellä Buddhan kaulan ja vasemman käden ympärillä oli nahkanauhan jäänteitä, minkä perusteella on arveltu, että patsasta ehkä säilytettiin tai kuljetettin jossain roikkumassa.
Patsaan korkeus on 8,4 cm ja jalustan leveys 6,4 cm.
Guran taistelu

Guran taistelu oli toinen Egyptin–Etiopian sodan taisteluista 7. – 9. maaliskuuta 1876. Guran taistelu seurasi aikaisempaa egyptiläisten tappiota Gundetin taistelussa edellisenä vuonna. Guran taistelu päättyi kuitenkin aikaisemman tapaan egyptiläisten tappioon ja tällä kertaa he luopuivat viimein yrityksistään laajentua kohti Etiopiaa.
Tausta

Egyptin kediivi Ismail oli suurelta osin irrottautunut Osmanien valtakunnan muodollisesta herruudesta ja tehnyt Egyptistä käytännössä itsenäisen valtion. Hän halusi myös nostaa Egyptin asemaa Euroopan suurvaltojen kaltaiselle tasolle. Yksi tapa tähän oli laajentumispolitiikka. Laajentuminen oli puolestaan mahdollista Niiliä pitkin etelään ja Itä-Afrikkaan. Vuonna 1875 egyptiläiset yrittivät laajentua Etiopiaan, jossa he kärsivät kuitenkin tappion Etiopian keisari Yohannes IV:n joukoille Gundetin taistelussa 16. marraskuuta 1875. Egyptiläiset olivat aseistukseltaan etiopialaisiin nähden nykyaikaisempia, mutta määrällisesti selvästi alivoimaisia. Ensimmäinen tappio ei vielä lannistanut egyptiläisiä, vaan he yrittivät seuraavana vuonna uudestaan. Tällä kertaa egyptiläiset keräsivät myös aikaisempaa huomattavasti suuremman sotajoukon.
Taistelu

Helmikuussa 1876 noin 20 000:n miehen egyptiläinen armeija ylitti Merebjoen Etiopiaan. Etiopiassa egyptiläiset alkoivat linnoittaa Guraa ja Kayakoria. Etiopian keisari Yohannes IV oli aikaisemman taistelun voitettuaan kotiuttanut suuren osan sotilaistaan. Nyt hän kutsui etiopialaisia takaisin palvelukseen. Etiopiassa suuri määrä sotureja vastasi kutsuun. Etiopian eri alueista vain Shewa ei lähettänyt joukkoja keisarille. Joidenkin lähteiden mukaan etiopialaisia kerääntyi jopa 200 000. Egyptiläiset ja etiopialaiset ottivat yhteen kolmipäiväisessä taistelussa Gurassa 7. – 9. maaliskuuta 1876. Taistelun lopputulos oli jälleen uusi tappio egyptiläisille. Etiopialaiset saivat suuren sotasaaliin, johon lukeutui esimerkiksi tuhansia Remington-kiväärejä ja 20 tykkiä.
Seuraukset

Guran taistelu päätti Egyptin laajentumishaaveet kohti Etiopiaa. Ismail joutui taipumaan nöyryyttävään rauhaan ja hän luopui myös haaveista hallita Punaisenmeren rannikkoa. Etiopiassa Yohannes IV pystyi saadun sotasaaliin avulla varustamaan maan historian ensimmäisen nykyaikaisesti varustetun sotajoukon.
Hansaterminaali

| Hansaterminaali |
| --- | --- |

Sijainti:  Helsinki, Suomi
Koordinaatit:  60°13′17″N 25°10′28″E﻿ / ﻿60.221489°N 25.174481°E﻿ / 60.221489; 25.174481
Rakennustyyppi:  Satamaterminaali (d)
 fiHansaterminaali 
  
Hansaterminaali on yksi Helsingin Sataman matkustajaterminaaleista, joka sijaitsee Helsingin Vuosaaren sataman alueella. Hansaterminaalista kulkee matkustajaliikenne Travemündeen ja Muugaan. Terminaali sijaitsee B-portin yhteydessä. Aikaisemmin Hansaterminaali sijaitsi Sörnäisten satamassa.
Bussit 90 ja 90A kulkevat satamaan Vuosaaren metroasemalta.
Satamasta liikennöivät laivat

| Varustamo | Laiva | Reitti |
| --- | --- | --- |
|  Finnlines | M/S Finnlady | Helsinki–Travemünde |
|  Finnlines | M/S Finnmaid | Helsinki–Travemünde |
|  Finnlines | M/S Finnstar | Helsinki–Travemünde |
|  Eckerö Line | M/S Finbo Cargo | Vuosaari–Muuga |
Aiheesta muualla

Tietoa Vuosaaren satamasta Helsingissä
Helsingin Satama, Hansaterminaali
Haagan terveysasema

| Haagan terveysasema |
| --- | --- |
 Haagan terveysasema.
Osoite:  Huovitie 5, 00400 Helsinki
Sijainti:  Etelä-Haaga, Helsinki
Koordinaatit:  60.2223°N, 24.9042°E
Valmistumisvuosi:  1987
Suunnittelija:  Arkkitehtitoimisto Into Pyykkö Ky
Haagan terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Haagan terveysasema on Helsingin Haagan kaupunginosan Pohjois-Haagan osa-alueella toimiva kaupungin sosiaali-, terveys- ja pelastustoimialaan kuuluva terveysasema.
Vuonna 1987 valmistuneen kaksikerroksisen terveysasemarakennuksen on suunnitellut Arkkitehtitoimisto Into Pyykkö Ky.
Aiheesta muualla

Helsingin terveysasemien yhteystiedot (hel.fi)
Guraget

Guraget ovat etiopianseemiläisiä kieliä puhuvien kansojen ryhmä Etiopian keski- ja eteläosissa. Vuoden 2007 väestönlaskennan mukaan heitä on 2,6 miljoonaa.
Guraget kuuluivat 1400–1600-luvuilla Etiopian keisarikuntaan, mutta oromojen maahantunkeutuminen erotti heidät muusta valtakunnasta. Guraget muodostivat itsenäisiä ruhtinaskuntia, joista osa yhdistyi 1800-luvun puolivälissä liittokunnaksi. 1800-luvun lopulla guraget liitettiin Etiopiaan.
Guragejen pääelinkeinot ovat maanviljely ja karjanhoito. Eräät ryhmät harjoittavat kalastusta. Yli neljännes gurageista asuu kaupungeissa, ja monet puhuvat myös amharaa. Kaksi kolmasosaa on sunnimuslimeja ja loput kristittyjä, etupäässä monofysiittejä.
Guram Minašvili

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Rooma 1960 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Brasilia 1963 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Bulgaria 1957 |  |  |
|  Kultaa | Turkki 1959 |  |  |
|  Kultaa | Puola 1963 |  |  |
Guram Minašvili (georg. გურამ მინაშვილი, ven. Гурам Варламович Минашвили, Guram Varlamovitš Minašvili, 25. marraskuuta 1936 Tbilisi, Georgian SNT – 1. maaliskuuta 2015) oli Neuvostoliittoa kilpaurallaan edustanut georgialainen koripalloilija, olympiamitalisti ja Euroopan mestari.
Minašvili saavutti Neuvostoliiton koripallomaajoukkueen pelaajana olympiahopeaa Roomassa 1960, MM-pronssia Brasiliassa vuonna 1963 ja Euroopan mestaruuden vuosina 1957, 1959 ja 1963.
Minašvili kuoli 1. maaliskuuta 2015 78-vuotiaana.
Guram Šaradze

Guram Šaradze (georg. გურამ შარაძე, 17. lokakuuta 1940 – 20. toukokuuta 2007) oli georgialainen kielitieteilijä ja poliitikko. Hän toimi Tbilisin yliopistossa kielitieteen professorina. Vuonna 1995 hän perusti pienen nationalistisen puolueen Ena, Mamuli, Sartsmunoeba  (Kieli, Isänmaa ja Usko), ja nousi sen edustajana parlamenttiin. Šaradze oli presidentti Zviad Gamsakhurdian läheinen liittolainen. Šaradze sai surmansa salamurhan uhrina.
Hallin lava

| Hallin lava |
| --- | --- |
 Hallin lava
Osoite:  Perniöntie 2613, 25500 Perniö
Koordinaatit:  60°10′06″N, 023°09′17″E
Perustettu:  1954
Omistaja:  Perniön Sisu ry
Tanssilattia:  175 m², 8-kulmio,
Tanssikausi:  Toukokuun lopusta - syyskuun alkuun
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hallin lava on Perniössä Salossa vuonna 1954 perustettu tanssilava.
Historia

Ensimmäiset tanssit järjestettiin helluntaisunnuntaina 5. kesäkuuta 1954 ja pääsyliput maksoivat 100 markkaa. Lavan perustivat
Perniön urheilijat ja Perniön metallityöväen osasto. Lavalla on järjestetty myös bingoa kohta 40 vuotta.
Aiheesta muualla

Hallin lava (Arkistoitu – Internet Archive)
Haagin sopimus

Haagin sopimus on yhteinen nimike useille kansainvälisille sopimuksille. Sopimukset syntyivät Haagissa Alankomaissa.
Haagin sopimukset 1899 ja 1907 käsittelevät laillisia ja laittomia sodankäynnin tapoja, esimerkiksi angaarioikeutta. Sopimusten perusteella perustettiin Pysyvä välitystuomioistuin.
Kansainvälisen patenttitoimiston (1947) sekä kaavojen ja mallien suojelun (1925, 1934) sopimukset.
Vekseli- ja shekkioikeuden yhtenäistämisen sopimukset (1910, 1912, 1930, 1931).
Haagin yleissopimus kulttuuriomaisuuden suojelusta aseellisen selkkauksen sattuessa vuodelta 1954.
Haagin sopimus kansainvälisestä yksityisoikeudesta (1896, 1902, 1905).
Haagin kansainvälisen yksityisoikeuden konferenssin 17. istunnossa vuonna 1993 hyväksyttiin yleissopimus lasten suojelusta ja yhteistyöstä kansainvälisissä lapseksiottamisasioissa. Sopimuksen tarkoituksena on varmistaa, että kansainväliset lapseksiottamiset toteutetaan lapsen edun mukaisesti ja kansainvälisessä oikeudessa tunnustettuja lapsen perusoikeuksia kunnioittaen.
Aiheesta muualla

Haagissa 1907 tehdyt sopimukset (suomeksi).
Haagin yleissopimus (englanniksi), (ranskaksi)
HTC Corporation

Yrityksen tunnus.
HTC Touch älypuhelin.
HTC One-sarjan M7, M8, M9 ja A9 älypuhelinmallit.
HTC Corporation (perint. merkein 宏達國際電子股份有限公司), aikaisemmin tunnettu nimellä High Tech Computer Corporation, on taiwanilainen älypuhelinten valmistaja. Se on perustettu 1997.
Yhtiön kasvu sai aikoinaan voimakkaan sysäyksen Microsoftin valittua sen yhdeksi kumppanikseen kehittämään älypuhelinten käyttöjärjestelmää Windows Mobilea. Vuonna 2005 yrityksen liikevaihto kasvoi edellisestä vuodesta 102 prosenttia, silloin se listattiin BusinessWeekin Info Tech 100:n nopeimmin kasvavaksi yritykseksi.
Vuoden 2009 liikevaihto oli 4,55 miljardia Yhdysvaltain dollaria. Yrityksen valmistamat älypuhelimet perustuivat aluksi Microsoftin Windows Mobilen pohjalle, mutta vuodesta 2009 lähtien kehitystä suunnattiin enemmän Android-alustaan perustuviin puhelimiin. Siirtyminen oli odotettua, sillä HTC oli Androidia kehittävän Open Handset Alliancen perustajajäsen.
Syyskuun 21. päivä 2017 Google ilmoitti ostavansa osan HTC:n älypuhelinliiketoiminnoista 1,1 miljardilla dollarilla.
HTC:n valmistamia malleja

S-Series Windows-pohjaiset puhelimet
T-Series Windows-pohjaiset puhelimet kosketusnäytöllä
P-Series Windows- ja Pocket PC -pohjaiset PDA-laitteet
X-Series Taskutietokoneet ja minikannettavat
A-Series Android-pohjaiset puhelimet
W-Series Windows Phone -pohjaiset puhelimet
BREW HTC Rome (QUALCOMM:in Binary Runtime Environment for Wireless-alusta)
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivu
Guram Kašia

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 4. heinäkuuta 1987
Syntymäpaikka: Tbilisi, Gruusian SNT, Neuvostoliitto
Pelipaikka: keskuspuolustaja
Pituus: 185 cm
Seura
Seura: Slovan Bratislava
Seurat
| Vuodet | Seura | O | (M) |
| 2006–2010 | Tbilisin Dynamo |  |  |
| 2010–2018 | Vitesse | 245 | (20) |
| 2018–2020 | San Jose Earthquakes | 43 | (0) |
| 2021 | Lokomotivi Tbilisi | 16 | (4) |
| 2021– | Slovan Bratislava | 69 | (5) |
Maajoukkue
| 2009– | Georgia | 112 | (3) |
 Seurajoukkueuran tilastot kattavat vain kansalliset sarjat, päivitetty 13. toukokuuta 2024.  Maajoukkueuran tilastot päivitetty 13. toukokuuta 2024.
Guram Kašia (georg. გურამ კაშია; s. 4. heinäkuuta 1987 Tbilisi, Gruusian SNT, Neuvostoliitto) on georgialainen jalkapalloilija, pelipaikaltaan keskuspuolustaja. Hän on vuodesta 2021 edustanut slovakialaista Slovan Bratislavaa. Hän on aiemmin pelannut kotimaansa lisäksi kahdeksan vuotta Alankomaissa ja kolme vuotta Yhdysvalloissa. Hän sai täyteen sata A-maaottelua toisena georgialaisjalkapalloilijana vuonna 2022.
Kašia edusti uransa alussa kotimaassaan Tbilisin Dynamoa. Elokuussa 2010 hän siirtyi alankomaalaisseura Vitesseen, jossa hän pelasi 245 Eredivisie-ottelua ja teki niissä 20 maalia. Vuonna 2017 hän voitti Vitessen kapteenina Alankomaiden cupin, ja seuraavalla kaudella hän pelasi kansallisten otteluiden lisäksi kuusi ottelua Eurooppa-liigassa. Kaudet 2018–2020 hän edusti Pohjois-Amerikan MLS:ssä San Jose Earthquakesia. Alkuvuoden 2021 hän pelasi Georgiassa Lokomotivi Tbilisin joukkueessa. Kesällä 2021 hän siirtyi Slovan Bratislavaan, jossa hän on voittanut kolme liigamestaruutta.
Kašia on pelannut Georgian A-maajoukkueessa huhtikuusta 2009 alkaen ja toiminut joukkueen kapteeninakin. Hän on pelannut huhtikuun 2024 loppuun mennessä Georgian A-maajoukkueessa ennätykselliset 112 ottelua ja tehnyt niissä kolme maalia: lokakuussa 2012 MM-karsintaottelussa Suomea, kesäkuussa 2018 ystävyysottelussa Maltaa ja kesäkuussa 2022 Kansojen liigan ottelussa Gibraltaria vastaan.
Guram Kašian isoveli Šota Kašia pelasi jalkapalloa Georgian pääsarjassa ja alle 21-vuotiaiden maajoukkueessa.
Hallilanvuori

| Hallilanvuori |
| --- | --- |
 Hallilanvuoren eli Halliskan laavu
Kaupunki:  Seinäjoki
Suuralue:  Kasperi
Väkiluku:  974 (31.12.2022)
Lähialueet:   Itä-Kivistö  Kasperi 
Hallilanvuori on nimi vuorelle ja sen kupeessa sijaitsevalle asuinalueelle Seinäjoella.
Hallilanvuori on ulkoilukohde, jonka yhteydessä on pururata ja laavu. Talviaikaan kuntoratoja käytetään hiihtolatuina. Sen reunustalla sijaitsevat myös Kasperin pallokenttä ja koirapuisto.
Hallilanvuoren asuin- ja pientilastoalue on osa Kasperin kaupunginosaa, joskin se erottuu muusta Kasperista omalla sijainnillaan Vuoritien eteläpuolella ja uudemmalla rakennuskannallaan. Alue sijaitsee noin viiden kilometrin etäisyydellä kaupungin keskustasta kaakkoon. Hallilanvuoren väkiluku oli vuoden 2022 joulukuussa 974. Alueen rakennuskanta koostuu pääosin omakoti- ja rivitaloista, mutta alueella on myös luhtitaloja.